เรื่องร้องเรียน: สวัสดีครับ ผมไม่แน่ใจว่าจะต้องแจ้งหน่วยงานใด จึงฝากทางทีมเพื่อนชัชชาติส่งเรื่องต่อให้หน่อยนะครับ  สถานที่เกิดเหตุคือ บริเวณซอยแสนสุข 2 ตรงเข้ามาจนสุดแล้วเลี้ยวซ้าย จากนั้นตรงไปประมาณ 100 จะพบสามแยกซึ่งเป็นจุดเกิดเหตุตามโลเคชั่นที่ได้แชร์ไป  เรื่องที่เกิดขึ้นคือ มีชายคนหนึ่งได้ใช้พื้นที่ถนนสาธารณะในการประกอบอาหาร(ทอดปลาร้า) ส่งกลิ่นเหม็นไปทั่วบริเวณ สร้างความเดือดร้อนรำคาญแก่ผู้ที่อาศัยอยู่ในบริเวณดังกล่าว  รวมถึงมีการวางสิ่งของที่ใช้ในการประกอบอาหารไว้บนถนนสาธารณะเช่น ถังน้ำแข็ง, หม้อ, กระทะ และอื่นๆ ซึ่งเป็นการกีดขวางทางสัญจรและเสี่ยงเป็นเหตุให้เกิดอุบัติเหตุ  อีกทั้งยังมีการทิ้งขยะในบริเวณดังกล่าว ซึ่งเป็นส่วนริมของถนนสาธารณะโดยไม่มีการจัดการขยะให้ดี เสี่ยงต่อการเพาะเชื้อโรคและสัตว์นำโรคต่างๆ  โดยชายคนดังกล่าวมักจะประกอบอาหารในช่วงเวลา 00.00 ถึง 03.00 นาฬิกา และบางวันในช่วงเช้าประมาณ 07.00 นาฬิกา แต่กลิ่นเหม็นจะลอยคละคลุ้งอยู่ทั่วบริเวณตลอดทั้งวัน แม้ในขณะที่ชายคนดังกล่าวไม่ได้มีการประกอบอาหารก็ยังสามารถรู้สึกได้ถึงกลิ่นเหม็น ซึ่งส่งผลกับทั้งสุขภาพกาย และสุขภาพจิตของผู้ที่อยู่อาศัยในบริเวณใกล้เคียงและผู้ที่สัญจรผ่านมา
การดำเนินการของเจ้าหน้าที่: ฝ่ายเทศกิจ ตรวจสอบกรณีผู้ค้าทอดปลาร้ามีกลิ่นและสร้างความเดือดร้อนให้กับประชาชน ได้แจ้งเจ้าของบ้านแล้วทางเจ้าของบ้านแจ้งว่าได้ทำในพื้นที่ส่วนบุคคลจึงได้แจ้งให้ทำความสะอาดและรักษาความสะอาดเพื่อแก้ไขปัญหาร้องเรียน ขอขอบคุณสำหรับข้อมูลค่ะ
ความเห็นของผู้แจ้ง: ขอชื่นชมในเรื่องของความเร็วในการดำเนินงาน และหลังจากทางเทศกิจมาขณะนี้ผ่านไป 2 วัน ไม่มีการปรุงอาหารในพื้นที่เดิม แต่รายละเอียดที่ทางเทศกิจแจ้งกลับมาว่าผู้ค้าประกอบอาหารในพื้นที่ส่วนบุคคลนั้นไม่เป็นความจริง เนื่องจากปกติแล้วผู้ค้าจะประกอบอาหารบนถนนสาธารณะ
พื้นที่: แขวงคลองตัน เขตคลองเตย กรุงเทพมหานคร